Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: (5) A 2007. évi LXXXVII. törvény 26. §-ával megállapított Kt. 2. számú melléklet Az adatok statisztikai célú
Paragraph Index: 124

25. § A Kt. 1. számú melléklet Harmadik rész II/18. pontja helyébe a következõ rendelkezés lép: „18. A munkáltató elrendelheti, hogy a pedagógus a rendes munkaidõn belül, a munkakörére, beosztására e törvényben megállapított kötelezõ órájánál többet tanítson, ha erre a nevelõ és oktató munka zavartalan megszervezése érdekében szükség van. Az ily módon teljesített kötelezõ óráért a munkáltató óradíjat köteles fizetni. Az elrendelhetõ tanítási órák száma – kormányrendeletben meghatározott kivétellel – egy tanítási napon a kettõ, egy tanítási héten a hat tanítási órát nem haladhatja meg. Az óradíj összege nem lehet kevesebb a Munka Törvénykönyve rendkívüli munkaidõben végzett munkáért járó díjazás megállapítására vonatkozó rendelkezései alapján számítható óradíj összegénél. A Kormány rendeletben állapítja meg a kötelezõ órát meghaladó tanítás elrendelésének feltételeit, valamint az óradíj megállapításának szabályait.”

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes